b'\n_START_ARTICLE_\nLuis Enrique Mart\xc3\xadnez Garc\xc3\xada\n_START_SECTION_\nKarriere\n_START_PARAGRAPH_\nLuis Enrique var en meget fleksibel spiller der kunne spille alle positioner, undtagen m\xc3\xa5lmand. Han startede sin karriere hos det lokale hold Sporting Gijon i 1989, hvor han n\xc3\xa5ede at spille 36 ligakampe og score 14 ligam\xc3\xa5l, inden han i 1991 skiftede til Real Madrid. _NEWLINE_Hos Real Madrid blev han brugt i en mere tilbagetrukket position, ofte som back, og skulle her bruge hele 157 kampe til at score samme antal m\xc3\xa5l som hos Sporting Gijon._NEWLINE_I 1996 skiftede han fra Real Madrid til FC Barcelona. Barcelonas dav\xc3\xa6rende tr\xc3\xa6ner Bobby Robson havde set Lu\xc3\xads Enr\xc3\xadques offensive kvaliteter og gav ham en langt mere offensiv rolle end den han havde haft hos Real Madrid. Robson s\xc3\xa5 rigtigt og Lu\xc3\xads Enrique scorede i sin f\xc3\xb8rste s\xc3\xa6son for Barca 17 ligam\xc3\xa5l. \xc3\x85ret efter var hans 18 ligam\xc3\xa5l med til at sikre Barca mesterskabet._NEWLINE_Luis Enr\xc3\xadque n\xc3\xa5ede i alt at spille 300 kampe og score 109 m\xc3\xa5l i sin karriere f\xc3\xb8r han efter s\xc3\xa6sonen 03/04 stoppede sin karriere._NEWLINE_Luis Enr\xc3\xadque opn\xc3\xa5ede 62 kampe og 12 m\xc3\xa5l p\xc3\xa5 landsholdet, han deltog i VM-slutrunderne i 1994, 1998, 2002 og i EM slutrunden i 1996 (en skade holdt ham ude af truppen til EM i 2000). I 1992 var han med p\xc3\xa5 holdet der vandt OL guld i Barcelona._NEWLINE_F\xc3\xb8rhen var Enr\xc3\xadque tr\xc3\xa6ner for FC Barcelona. Her opn\xc3\xa5ede han stor succes i sin f\xc3\xb8rste s\xc3\xa6son, idet klubben vandt "The treble" (mesterskabet, den nationale cup samt Champions League).\n_START_SECTION_\nPrivat\n_START_PARAGRAPH_\nDen 29. august d\xc3\xb8de Luis Enriques datter af knoglekr\xc3\xa6ft, i en alder af ni \xc3\xa5r.'